CELEX: 32016D0678
Language: ro
Date: 2016-04-29 00:00:00
Title: Decizia de punere în aplicare (UE) 2016/678 a Comisiei din 29 aprilie 2016 adoptată în temeiul articolului 3 alineatul (3) din Regulamentul (UE) nr. 528/2012 al Parlamentului European și al Consiliului privind un produs compus din flori de levănțică uscate conținute într-un săculeț, introdus pe piață ca repelent pentru molii (Text cu relevanță pentru SEE)

30.4.2016   
            
            
               RO
            
            
               Jurnalul Oficial al Uniunii Europene
            
            
               L 116/37
            
         DECIZIA DE PUNERE ÎN APLICARE (UE) 2016/678 A COMISIEI
   din 29 aprilie 2016
   adoptată în temeiul articolului 3 alineatul (3) din Regulamentul (UE) nr. 528/2012 al Parlamentului European și al Consiliului privind un produs compus din flori de levănțică uscate conținute într-un săculeț, introdus pe piață ca repelent pentru molii
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 3 alineatul (3),
   întrucât:
   
               (1)
            
            
               La 28 mai 2015, Germania a solicitat Comisiei să decidă, în temeiul articolului 3 alineatul (3) din Regulamentul (UE) nr. 528/2012, dacă un produs compus din flori de levănțică uscate conținute într-un săculeț, introdus pe piață ca repelent pentru molii, este un produs biocid sau un articol tratat în sensul articolului 3 alineatul (1) litera (a) sau litera (l) din respectivul regulament.
            
         
               (2)
            
            
               În conformitate cu ghidul (2) aprobat de Uniune, organismele vii întregi sau organismele moarte neprelucrate (de exemplu, drojdie, bacterii liofilizate) ori părțile acestora (de exemplu, părți ale corpului, sânge, ramuri, frunze, flori etc.) nu sunt considerate substanțe, amestecuri sau articole în sensul definiției din Regulamentul (CE) nr. 1907/2006 al Parlamentului European și al Consiliului (3). În consecință, florile de levănțică uscate ar trebui să nu fie considerate o substanță, un amestec sau un articol în sensul regulamentului menționat și, prin urmare, acestea nu ar trebui să fie considerate nici un produs biocid, nici un articol tratat în conformitate cu Regulamentul (UE) nr. 528/2012.
            
         
               (3)
            
            
               Măsurile prevăzute în prezenta decizie sunt conforme cu avizul Comitetului permanent pentru produse biocide,
            
         ADOPTĂ PREZENTA DECIZIE:
   Articolul 1
   Un produs compus din flori de levănțică uscate conținute într-un săculeț nu este nici un produs biocid, nici un articol tratat în sensul articolului 3 alineatul (1) litera (a) și litera (l) din Regulamentul (UE) nr. 528/2012.
   Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 29 aprilie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 167, 27.6.2012, p. 1.
   
      (2)  Ghidul pentru anexa V – Exceptări de la obligația de înregistrare (pagina 19), disponibil la adresa: http://echa.europa.eu/documents/10162/13632/annex_v_ro.pdf
   
      (3)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).